Мәкәтәүле йылғаһы эргәһендәге Михайловка ауылына 1892 йылда Романовка (1920 йылда 88 йортта 623 кеше) һәм Воздвиженка (1920 йылда 32 йортта 245 кеше) ауылдары крәҫтиәндәре нигеҙ һалған. Был ауылдар араһында Михайловка ауылы урынлашҡан. Ерҙе Түбәнге Юрматы ауылы башҡорттарынан һатып алған булғандар. Быуат аҙағында унда 51 кеше йәшәгән 8 йорт булған. 1920 йылда 26 йортта 152 кеше иҫәпләнгән. Урындағы халыҡ араһында украиндар ҙа булған.